एक माह से लड़ाखड़ाई हुई है बीएसएनएल की सेवाएं
बीएसएनएल की सेवाओं से लोग परेशान हो गए हैं। लैंडलाइन, मोबाइल व ब्राडबैंड की सेवाएं पूरी तरह ध्वस्त हो चुकी है। यह स्थिति एक माह से बनी हुई है। बिल का पूरा पैसा भरने के बाद भी उपभोक्ताओं सेवाओं का पूरा लाभ नहीं मिल पा रहा है। गड़बड़ाई व्यवस्था को लेकर अब लोगों में आक्रोश पनप रहा है।
सबसे ज्यादा दिक्कत बैंकों से जुड़े कामों में आ रही है। लिंक फेल होने की वजह से लेन-देन नहीं हो पाता। कर्मचारी वर्ग को अपना मासिक वेतन निकालने में भी परेशानी आ रही है। उपभोक्ता प्रदीप सोनी ने बताया लंबे समय से नेटवर्क की दिक्कत आ रही है लेकिन बीएसएनएल द्वारा इसका समाधान नहीं किया जा रहा। नितेश शाहजी ने बताया एक माह से लैंडलाइन और बीएसएनएल के मोबाइल का उपयोग ही नहीं हो पा रहा है। इस संबंध में जब विभाग के टीडीई एमके श्रीवास्तव ने बात की गई तो उन्होंने वही रटारटाया जवाब दिया। उन्होंने कहा झाबुआ, पेटलावद, रतलाम में लाइन कटने की वजह से दिक्कत आती है। उन्होंने बेटरियां खराब होने की बात भी कही। साथ ही कहा 15-20 दिन में नई बेटरी आ जाएगी।
hin_Deva hin_Deva hin_Deva